A Disznó-öbölbeli invázió 1961. április 17-én vette kezdetét. Összesen 1500 kiképzett kubai diverzáns (a magukat 2506-os brigádként nevező alakulat) szállt partra Kubában, amelyhez nem vettek igénybe amerikai légi támogatást (Allen Dulles CIA igazgató azt mondta később, hogy úgy gondolták, hogy az elnök minden további felhatalmazást megad majd, amint a szárazföldre léptek). A kubai erők vagy megölték, vagy fogságba ejtették a diverzánsokat, így Kennedy tárgyalásokra kényszerült az 1189 életben maradt ember kiszabadítása érdekében. Kuba végül 53 millió dollár értékű gyógyszer és élelmiszer ellenében szabadon engedte a kudarcot vallott betolakodókat. Az incidens figyelmeztette Castrot az USA általi fenyegetett helyzetére és meggyőződése volt, hogy később újabb akciók követik majd a kudarcot vallott partraszállást.